คือประมาน4 วันที่ผ่านมา หนูเข้าไปฉี่ แต่พอตรวจดูมีเลือดหยด ก็เลยคิดว่าประจำเดือนมา(ประจำเดือนไม่มาตามกำหนด) แต่พอไปตรวจดูอีกทีมันไม่มีค่ะ พอใช้นิ้วล้วงก็ไม่มี มีแต่น้ำสีขาวขุ่นๆปนเลือดนิดๆมีกลิ่นเหม็นคาวบวกกับคันช่องคลอด แต่ตอนนี้อาการคันหายแล้วค่ะแต่อาการที่บอกยังเป็นอยู่ มันเกิดจากอะไรคะ เพราะว่าประจำเดือนก็ยังไม่มาค่ะ กังวลอยู่อย่างเดียวคือจะท้องน่ะค่ะ
สวัสดีค่ะ อาการมีน้ำสีปนเลือดกลิ่นคาวออกจากช่องคลอดร่วมกับมีอาการคันนั้น อาจจะเกิดจาก การติดเชื้อของช่องคลอดหรือปากมดลูกซึ่งอาจจะเกี่ยวหรือไม่เกี่ยวกับโรคติดต่อทางเพศสัมพันธ์ก็ได้ การมีเนื้องอกที่มดลูกหรือปากมดลูก การฉีกขาดของอวัยวะเพศภายนอก ผลข้างเคียงจากการใช้ยาคุม หรือถ้าออกมาจากท่อปัสสาวะอาจเกิดจากทางเดินปัสสาวะอักเสบ ส่วนเรื่องภาวะแทรกซ้อนจากการตั้งครรภ์ก็อาจทำให้มีเลือดออกผิดปกติทางช่องคลอดได้เช่นกันหากก่อนหน้านี้มีเพศสัมพันธ์ไม่ป้องกันมาก่อน ประจำเดือนยังไม่มาเกิน 35 วันจากครั้งก่อนแล้ว ควรซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ตั้งแต่ 2-3 สัปดาห์หลังมีเพศสัมพันธ์ ถ้าให้ผลบวกคือตั้งครรภ์ แล้วมีเลือดออกผิดปกติ ควรรีบไปพบแพทย์ทันที เพราะอาจจะเป็นภาวะแทรกซ้อนจากการตั้งครรภ์ที่มีอันตรายได้ เบื้องต้นงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง